коментари:
 Настоящият раздел се отнася за ежегодното подаване на информация на равнище отделно предприятие.
 С настоящия образец се цели събиране на информация съгласно член 265 от Директива 2009/138/ЕО за всички (съществени, изключително съществени и сделки, които се отчитат при всички обстоятелства) сделки в рамките на групата, свързани с капиталово, дългово и реципрочно финансиране, и прехвърляне на активи, свързани със сделки в рамките на групата съгласно член 213, параграф 2, буква г) от Директива 2009/138/ЕО. Това включва, но не се ограничава до:
 —
 акции и други капиталови позиции, включително участията в свързани субекти и прехвърляне на акции на свързани субекти от групата;
 —
 дълг, включително облигации, заеми, обезпечени дългови облигации, както и други трансакции от подобен характер, например с периодична предварително определена лихва или купон или плащания на премии за предварително определен период от време;
 —
 друго прехвърляне на активи като прехвърляне на недвижима собственост и прехвърляне на дялови участия на други дружества, които не са свързани с групата (т.е. са извън нея).
 Очаква се застрахователното предприятие да попълни този образец за всички съществени, изключително съществени сделки и сделки, които се отчитат при всички обстоятелства, в рамките на групата между отделните предприятия, застрахователния холдинг със смесена дейност и неговите свързани предприятия.
 Настоящият образец включва сделки в рамките на групата (СРГ), които са:
 —
 в сила в началото на отчетния период;
 —
 започнати през отчетния период и все още неприкючени към отчетната дата;
 —
 започнати и приключени/падежирали през отчетния период.
 Когато сходни сделки със свързан субект могат да бъдат изключени от отчитането на СРГ, тъй като отделно попадат под праговете за съществени и изключително съществени сделки, тези сделки трябва все пак да бъдат отчетени на индивидуално равнище, когато заедно надхвърлят съответните прагови стойности за съществени и изключително съществени СРГ.
 Всяка сделка се отчита поотделно.
 Всякакви допълнения / доплащания към значителни СРГ се отчитат като отделна СРГ, дори ако доплащането, само по себе си, е под праговите стойности за значителни сделки. Например, ако предприятието увеличава първоначалния размер на заем към друго свързано предприятие, допълнението към заема се записва като отделна позиция с дата на емитиране — датата на доплащането.
 Когато стойността на сделката е различна за двете участващи в сделката страни (например сделка за 10 милиона EUR между А и Б, като А записва10 млн. EUR, но Б получава само 9,5 млн. EUR, тъй като разходите по сделките възлизат например на 0,5 млн. EUR), като сума на сделката в образеца се посочва максималната сума, в този случай 10 млн. EUR.
 Когато е налице верига от свързани СРГ (например А инвестира в Б и Б инвестира в В), всяко едно звено от веригата трябва да бъде отчетено като отделна СРГ.
 ПОЗИЦИЯ
 УКАЗАНИЯ
 C0010
 Идентификатор на сделка в рамките на групата
 Уникален вътрешен идентификационен код за всяка сделка в рамките на групата. Следва да се използва последователно във времето.
 C0020
 Наименование на инвеститора/заемодателя
 Наименованието на субекта, който купува капиталовите инструменти или предоставя заем на свързаното предприятие в рамките на групата. Т.е. субектът, който признава сделката като актив в счетоводния си баланс (дебит — счетоводен баланс).
